กรมทางหลวงชนบท ร่วมเฉลิมพระเกียรติเนื่องในโอกาสมหามงคลพระราชพิธีบรมราชาภิเษกสมเด็จพระเจ้าอยู่หัวมหาวชิราลงกรณ บดินทรเทพยวรางกูร เชิญชวนประชาชนชมทัศนียภาพ ไฟประดับสะพานบริเวณสะพานข้ามแม่น้ำเจ้าพระยา 13 แห่ง
นายกฤชเทพ สิมลี รองปลัดกระทรวงคมนาคม รักษาราชการแทนอธิบดีกรมทางหลวงชนบท   เปิดเผยว่า เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษกสมเด็จพระเจ้าอยู่หัวมหาวชิราลงกรณ บดินทรเทพยวรางกูร กรมทางหลวงชนบท ได้จัดให้มีการเปิดไฟประดับสะพานบริเวณสะพานข้ามแม่น้ำเจ้าพระยาที่อยู่ในความดูแลของกรม จำนวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพุทธยอดฟ้าสะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2        ทั้งนี้ กรมทางกลวงชนบท จะทำการเปิดไฟประดับ ไปจนถึงวันศุกร์ที่ 31 พฤษภาคมนี้ช่วงเวลา 19.00 น. ถึง 22.00 น.                 สำหรับในช่วงวันเสาร์ที่ 4 พฤษภาคม 2562 ถึงวันจันทร์ที่ 6 พฤษภาคม 2562 จะทำการเปิดไฟประดับในช่วงเวลา 18.00 น. ถึง 24.00 น. ประชาชนหรือนักท่องเที่ยวสามารถชมทัศนียภาพความสวยงามของสะพานได้ ตามวันและเวลาดังกล่าว